Ericu950/Stoicheia-meter-silver huggingface dataset:
ἀγχίσην δ ἔρος εἷλεν , ἔπος δέ μιν ἀντίον ηὔδα ·
χαῖρε , ἄνασσ , ἥ τις μακάρων τάδε δώμαθ ἱκάνεις , Ἄρτεμις ἢ Λητὼ ἠὲ χρυσέη Ἀφροδίτη ἢ Θέμις ἠυγενὴς ἠὲ γλαυκῶπις Ἀθήνη , ἤ πού τις Χαρίτων δεῦρ ἤλυθες , αἵτε θεοῖσι πᾶσιν ἑταιρίζουσι καὶ ἀθάνατοι καλέονται , ἤ τις Νυμφάων , αἵτ ἄλσεα καλὰ νέμονται ἢ Νυμφῶν , αἳ καλὸν ὄρος τόδε ναιετάουσι καὶ πηγὰς ποταμῶν , καὶ πίσεα ποιήεντα 0 .
σοὶ δ ἐγὼ ἐν σκοπιῇ , περιφαινομένῳ ἐνὶ χώρῳ , βωμὸν ποιήσω , ῥέξω δέ τοι ἱερὰ καλὰ ὥρῃσιν πάσῃσι .
σὺ δ εὔφρονα θυμὸν ἔχουσα δός με μετὰ Τρώεσσιν ἀριπρεπέ ἔμμεναι ἄνδρα , ποίει δ ἐξοπίσω θαλερὸν γόνον , αὐτὰρ ἔμ αὐτὸν δηρὸν ἐὺ ζώειν καὶ ὁρᾶν φάος ἠελίοιο , ὄλβιον ἐν λαοῖς , καὶ γήραος οὐδὸν ἱκέσθαι .
τὸν δ ἠμείβετ ἔπειτα Διὸς θυγάτηρ Ἀφροδίτη ·
ἀγχίση , κύδιστε χαμαιγενέων ἀνθρώπων , οὔ τίς τοι θεός εἰμι ·
τί μ ἀθανάτῃσιν ἐίσκεις ;
ἀλλὰ καταθνητή τε , γυνὴ δέ με γείνατο μήτηρ 0 .
ὀτρεὺς δ ἐστὶ πατὴρ ὀνομακλυτός , εἴ που ἀκούεις , ὃς πάσης Φρυγίης εὐτειχήτοιο ἀνάσσει .
γλῶσσαν δ ὑμετέρην τε καὶ ἡμετέρην σάφα οἶδα .
τρῳὰς γὰρ μεγάρῳ με τροφὸς τρέφεν ·
ἣ δὲ διαπρὸ σμικρὴν παῖδ ἀτίταλλε , φίλης παρὰ μητρὸς ἑλοῦσα .
ὣς δή τοι γλῶσσάν γε καὶ ὑμετέρην εὖ οἶδα .
νῦν δέ μ ἀνήρπαξε χρυσόρραπις Ἀργειφόντης ἐκ χοροῦ Ἀρτέμιδος χρυσηλακάτου , κελαδεινῆς .
πολλαὶ δὲ νύμφαι καὶ παρθένοι ἀλφεσίβοιαι παίζομεν , ἀμφὶ δ ὅμιλος ἀπείριτος ἐστεφάνωτο .
ἔνθεν μ ἥρπαξε χρυσόρραπις Ἀργειφόντης ·
πολλὰ δ ἔπ ἤγαγεν ἔργα καταθνητῶν ἀνθρώπων , πολλὴν δ ἄκληρόν τε καὶ ἄκτιτον , ἣν διὰ θῆρες ὠμοφάγοι φοιτῶσι κατὰ σκιόεντας ἐναύλους ·
οὐ δὲ ποσὶ ψαύσειν ἐδόκουν φυσιζόου αἴης ·
ἀγχίσεω δέ με φάσκε παραὶ λέχεσιν καλέεσθαι κουριδίην ἄλοχον , σοὶ δ ἀγλαὰ τέκνα τεκεῖσθαι .
αὐτὰρ ἐπεὶ δὴ δεῖξε καὶ ἔφρασεν , ἦ τοι ὅ γ αὖτις ἀθανάτων μετὰ φῦλ ἀπέβη κρατὺς Ἀργειφόντης ·
αὐτὰρ ἐγώ σ ἱκόμην , κρατερὴ δέ μοι ἔπλετ ἀνάγκη .
ἀλλά σε πρὸς Ζηνὸς γουνάζομαι ἠδὲ τοκήων ἐσθλῶν ·
οὐ μὲν γάρ κε κακοὶ τοιόνδε τέκοιεν ·
ἀδμήτην μ ἀγαγὼν καὶ ἀπειρήτην φιλότητος πατρί τε σῷ δεῖξον καὶ μητέρι κέδν εἰδυίῃ σοῖς τε κασιγνήτοις , οἵ τοι ὁμόθεν γεγάασιν .
οὔ σφιν ἀεικελίη νυὸς ἔσσομαι , ἀλλ εἰκυῖα .
πέμψαι δ ἄγγελον ὦκα μετὰ Φρύγας αἰολοπώλους εἰπεῖν πατρί τ ἐμῷ καὶ μητέρι κηδομένῃ περ ·
οἳ δέ κε τοι χρυσόν τε ἅλις ἐσθῆτά θ ὑφαντὴν πέμψουσιν ·
σὺ δὲ πολλὰ καὶ ἀγλαὰ δέχθαι ἄποινα .
ταῦτα δὲ ποιήσας δαίνυ γάμον ἱμερόεντα , τίμιον ἀνθρώποισι καὶ ἀθανάτοισι θεοῖσιν .
ὣς εἰποῦσα θεὰ γλυκὺν ἵμερον ἔμβαλε θυμῷ .
ἀγχίσην δ ἔρος εἷλεν ἔπος τ ἔφατ ἔκ τ ὀνόμαζεν ·
εἰ μὲν θνητή τ ἐσσι , γυνὴ δέ σε γείνατο μήτηρ , Ὀτρεὺς δ ἐστὶ πατὴρ ὀνομακλυτός , ὡς ἀγορεύεις , ἀθανάτου δὲ ἕκητι διακτόρου ἐνθάδ ἱκάνεις Ἑρμέω , ἐμὴ δ ἄλοχος κεκλήσεαι ἤματα πάντα ·
οὔ τις ἔπειτα θεῶν οὔ τε θνητῶν ἀνθρώπων ἐνθάδε με σχήσει , πρὶν σῇ φιλότητι μιγῆναι αὐτίκα νῦν ·
οὐ δ εἴ κεν ἑκηβόλος αὐτὸς Ἀπόλλων τόξου ἀπ ἀργυρέου προΐῃ βέλεα στονόεντα 0 .
βουλοίμην κεν ἔπειτα , γύναι ἐικυῖα θεῇσι , σῆς εὐνῆς ἐπιβὰς δῦναι δόμον Ἄιδος εἴσω .
ὣς εἰπὼν λάβε χεῖρα ·
φιλομμειδὴς δ Ἀφροδίτη ἕρπε μεταστρεφθεῖσα κατ ὄμματα καλὰ βαλοῦσα ἐς λέχος εὔστρωτον , ὅθι περ πάρος ἔσκεν ἄνακτι χλαίνῃσιν μαλακῇς ἐστρωμένον ·
αὐτὰρ ὕπερθεν ἄρκτων δέρματ ἔκειτο βαρυφθόγγων τε λεόντων , τοὺς αὐτὸς κατέπεφνεν ἐν οὔρεσιν ὑψηλοῖσιν .
οἳ δ ἐπεὶ οὖν λεχέων εὐποιήτων ἐπέβησαν , κόσμον μέν οἱ πρῶτον ἀπὸ χροὸς εἷλε φαεινόν , πόρπας τε γναμπτάς θ ἕλικας κάλυκάς τε καὶ ὅρμους .
λῦσε δέ οἱ ζώνην ἰδὲ εἵματα σιγαλόεντα ἔκδυε καὶ κατέθηκεν ἐπὶ θρόνου ἀργυροήλου Ἀγχίσης ·
ὃ δ ἔπειτα θεῶν ἰότητι καὶ αἴσῃ ἀθανάτῃ παρέλεκτο θεᾷ βροτός , οὐ σάφα εἰδώς .
ἦμος δ ἂψ εἰς αὖλιν ἀποκλίνουσι νομῆες βοῦς τε καὶ ἴφια μῆλα νομῶν ἐξ ἀνθεμοέντων ·
τῆμος ἄρ Ἀγχίσῃ μὲν ἐπὶ γλυκὺν ὕπνον ἔχευε νήδυμον , αὐτὴ δὲ χροῒ ἕννυτο εἵματα καλά .
ἑσσαμένη δ εὖ πάντα περὶ χροῒ δῖα θεάων ἔστη πὰρ κλισίῃ , κ εὐποιήτοιο μελάθρου κῦρε κάρη ·
κάλλος δὲ παρειάων ἀπέλαμπεν ἄμβροτον , οἷόν τ ἐστὶν ἐυστεφάνου Κυθερείης , ἐξ ὕπνου τ ἀνέγειρεν ἔπος τ ἔφατ ἔκ τ ὀνόμαζεν ·
ὄρσεο , Δαρδανίδη ·
τί νυ νήγρετον ὕπνον ἰαύεις ;
καὶ φράσαι , εἴ τοι ὁμοίη ἐγὼν ἰνδάλλομαι εἶναι , οἵην δή με τὸ πρῶτον ἐν ὀφθαλμοῖσι νόησας ;
ὃ δ ἐξ ὕπνοιο μάλ ἐμμαπέως ὑπάκουσεν .
ὡς δὲ ἴδεν δειρήν τε καὶ ὄμματα κάλ Ἀφροδίτης , τάρβησέν τε καὶ ὄσσε παρακλιδὸν ἔτραπεν ἄλλῃ ·
ἂψ δ αὖτις χλαίνῃ τε καλύψατο καλὰ πρόσωπα καί μιν λισσόμενος ἔπεα πτερόεντα προσηύδα ·
αὐτίκα σ ὡς τὰ πρῶτα , θεά , ἴδον ὀφθαλμοῖσιν , ἔγνων ὡς θεὸς ἦσθα ·
σὺ δ οὐ νημερτὲς ἔειπες .
ἀλλά σε πρὸς Ζηνὸς γουνάζομαι αἰγιόχοιο , μή με ζῶντ ἀμενηνὸν ἐν ἀνθρώποισιν ἐάσῃς ναίειν , ἀλλ ἐλέαιρ ·
ἐπεὶ οὐ βιοθάλμιος ἀνὴρ γίγνεται , ὅς τε θεαῖς εὐνάζεται ἀθανάτῃσι 0 .
ἀγχίση , κύδιστε καταθνητῶν ἀνθρώπων , θάρσει , μηδέ τι σῇσι μετὰ φρεσὶ δείδιθι λίην ·
οὐ γάρ τοί τι δέος παθέειν κακὸν ἐξ ἐμέθεν γε , οὐ δ ἄλλων μακάρων 0 ·
ἐπεὶ ἦ φίλος ἐσσὶ θεοῖσι 0 .
σοὶ δ ἔσται φίλος υἱός , ὃς ἐν Τρώεσσιν ἀνάξει καὶ παῖδες παίδεσσι διαμπερὲς ἐκγεγάοντες ·
τῷ δὲ καὶ Αἰνείας ὄνομ ἔσσεται , οὕνεκα μ αἰνὸν ἔσχεν ἄχος , ἕνεκα βροτοῦ ἀνέρος ἔμπεσον εὐνῇ ·
ἀγχίθεοι δὲ μάλιστα καταθνητῶν ἀνθρώπων αἰεὶ ἀφ ὑμετέρης γενεῆς εἶδός τε φυήν τε 0 .
ἦ τοι μὲν ξανθὸν Γανυμήδεα μητιέτα Ζεὺς ἥρπασε ὃν διὰ κάλλος , ἵν ἀθανάτοισι μετείη καί τε Διὸς κατὰ δῶμα θεοῖς ἐπιοινοχοεύοι , θαῦμα ἰδεῖν , πάντεσσι τετιμένος ἀθανάτοισι , χρυσέου ἐκ κρητῆρος ἀφύσσων νέκταρ ἐρυθρόν .
τρῶα δὲ πένθος ἄλαστον ἔχε φρένας , οὐδέ τι ᾔδει , ὅππη οἱ φίλον υἱὸν ἀνήρπασε θέσπις ἄελλα ·
τὸν δὴ ἔπειτα γόασκε διαμπερὲς ἤματα πάντα καί μιν Ζεὺς ἐλέησε , δίδου δέ οἱ υἷος ἄποινα , ἵππους ἀρσίποδας , τοί τ ἀθανάτους φορέουσι .
τούς οἱ δῶρον ἔδωκεν ἔχειν ·
εἶπεν δὲ ἕκαστα Ζηνὸς ἐφημοσύνῃσι διάκτορος Ἀργειφόντης , ὡς ἔοι ἀθάνατος καὶ ἀγήρως ἶσα θεοῖσιν .
αὐτὰρ ἐπειδὴ Ζηνὸς ὅ γ ἔκλυεν ἀγγελιάων , οὐκέτ ἔπειτα γόασκε , γεγήθει δὲ φρένας ἔνδον , γηθόσυνος δ ἵπποισιν ἀελλοπόδεσσιν ὀχεῖτο .
ὣς δ αὖ Τιθωνὸν χρυσόθρονος ἥρπασεν Ἠώς , ὑμετέρης γενεῆς , ἐπιείκελον ἀθανάτοισι .
βῆ δ ἴμεν αἰτήσουσα κελαινεφέα Κρονίωνα , ἀθάνατόν τ εἶναι καὶ ζώειν ἤματα πάντα ·
τῇ δὲ Ζεὺς ἐπένευσε καὶ ἐκρήηνεν ἐέλδωρ .
νηπίη , οὐ δ ἐνόησε μετὰ φρεσὶ πότνια Ἠὼς ἥβην αἰτῆσαι ξῦσαί τ ἄπο γῆρας ὀλοιόν .
τὸν δ ἦ τοι εἵως μὲν ἔχεν πολυήρατος ἥβη , Ἠοῖ τερπόμενος χρυσοθρόνῳ , ἠριγενείῃ ναῖε παρ Ὠκεανοῖο ῥοῇς ἐπὶ πείρασι γαίης ·
αὐτὰρ ἐπεὶ πρῶται πολιαὶ κατέχυντο ἔθειραι καλῆς ἐκ κεφαλῆς εὐηγενέος τε γενείου , τοῦ δ ἦ τοι εὐνῆς μὲν ἀπείχετο πότνια Ἠώς , αὐτὸν δ αὖτ ἀτίταλλεν ἐνὶ μεγάροισιν ἔχουσα , σίτῳ τ ἀμβροσίῃ τε καὶ εἵματα καλὰ διδοῦσα .
ἀλλ ὅτε δὴ πάμπαν στυγερὸν κατὰ γῆρας ἔπειγεν , οὐδέ τι κινῆσαι μελέων δύνατ οὐ δ ἀναεῖραι , ἥδε δέ οἱ κατὰ θυμὸν ἀρίστη φαίνετο βουλή ·
ἐν θαλάμῳ κατέθηκε , θύρας δ ἐπέθηκε φαεινάς .
τοῦ δ ἦ τοι φωνὴ ῥέει ἄσπετος , οὐδέ τι κῖκυς ἔσθ , οἵη πάρος ἔσκεν ἐνὶ γναμπτοῖσι μέλεσσιν .
οὐκ ἂν ἐγώ γε σὲ τοῖον ἐν ἀθανάτοισιν ἑλοίμην ἀθάνατόν τ εἶναι καὶ ζώειν ἤματα πάντα .
ἀλλ εἰ μὲν τοιοῦτος ἐὼν εἶδός τε δέμας τε ζώοις ἡμέτερός τε πόσις κεκλημένος εἴης , οὐκ ἂν ἔπειτά μ ἄχος πυκινὰς φρένας ἀμφικαλύπτοι .
νῦν δέ σε μὲν τάχα γῆρας ὁμοίιον ἀμφικαλύψει νηλειές , τό τ ἔπειτα παρίσταται ἀνθρώποισιν , οὐλόμενον , καματηρόν , ὅτε στυγέουσι θεοί περ .
αὐτὰρ ἐμοὶ μέγ ὄνειδος ἐν ἀθανάτοισι θεοῖσιν ἔσσεται ἤματα πάντα διαμπερὲς εἵνεκα σεῖο , οἳ πρὶν ἐμοὺς ὀάρους καὶ μήτιας , αἷς ποτε πάντας ἀθανάτους συνέμιξα καταθνητῇσι γυναιξί , τάρβεσκον ·
πάντας γὰρ ἐμὸν δάμνασκε νόημα .
νῦν δὲ δὴ οὐκέτι μοι στόμα χείσεται ἐξονομῆναι τοῦτο μετ ἀθανάτοισιν , ἐπεὶ μάλα πολλὸν ἀάσθην , σχέτλιον , οὐκ ὀνοταστόν , ἀπεπλάγχθην δὲ νόοιο , παῖδα δ ὑπὸ ζώνῃ ἐθέμην βροτῷ εὐνηθεῖσα .
τὸν μέν , ἐπὴν δὴ πρῶτον ἴδῃ φάος ἠελίοιο , Νύμφαι μιν θρέψουσιν ὀρεσκῷοι βαθύκολποι , αἳ τόδε ναιετάουσιν ὄρος μέγα τε ζάθεόν τε ·
αἵ ῥ οὔ τε θνητοῖς οὔ τ ἀθανάτοισιν ἕπονται .
δηρὸν μὲν ζώουσι καὶ ἄμβροτον εἶδαρ ἔδουσι καί τε μετ ἀθανάτοισι καλὸν χορὸν ἐρρώσαντο .
τῇσι δὲ Σειληνοὶ καὶ ἐύσκοπος Ἀργειφόντης μίσγοντ ἐν φιλότητι μυχῷ σπείων ἐροέντων .
τῇσι δ ἅμ ἢ ἐλάται ἠὲ δρύες ὑψικάρηνοι γεινομένῃσιν ἔφυσαν ἐπὶ χθονὶ βωτιανείρῃ , καλαί , τηλεθάουσαι , ἐν οὔρεσιν ὑψηλοῖσιν .
ἑστᾶσ ἠλίβατοι , τεμένη δέ ἑ κικλήσκουσιν ἀθανάτων ·
τὰς δ οὔ τι βροτοὶ κείρουσι σιδήρῳ ·
ἀλλ ὅτε κεν δὴ μοῖρα παρεστήκῃ θανάτοιο , ἀζάνεται μὲν πρῶτον ἐπὶ χθονὶ δένδρεα καλά , φλοιὸς δ ἀμφιπεριφθινύθει , πίπτουσι δ ἄπ ὄζοι , τῶν δέ θ ὁμοῦ ψυχὴ λείπει φάος ἠελίοιο .
αἳ μὲν ἐμὸν θρέψουσι παρὰ σφίσιν υἱὸν ἔχουσαι .
τὸν μὲν ἐπὴν δὴ πρῶτον ἕλῃ πολυήρατος ἥβη , ἄξουσίν σοι δεῦρο θεαὶ δείξουσί τε παῖδα .
σοὶ δ ἐγώ , ὄφρα κε ταῦτα μετὰ φρεσὶ πάντα διέλθω , ἐς πέμπτον ἔτος αὖτις ἐλεύσομαι υἱὸν ἄγουσα .
τὸν μὲν ἐπὴν δὴ πρῶτον ἴδῃς θάλος ὀφθαλμοῖσι , γηθήσεις ὁρόων ·
μάλα γὰρ θεοείκελος ἔσται ·
ἄξεις δ αὐτίκα νιν ποτὶ Ἴλιον ἠνεμόεσσαν .
ἢν δέ τις εἴρηταί σε καταθνητῶν ἀνθρώπων , ἥ τις σοι φίλον υἱὸν ὑπὸ ζώνῃ θέτο μήτηρ , τῷ δὲ σὺ μυθεῖσθαι μεμνημένος , ὥς σε κελεύω 0 ·
φάσθαι τοι Νύμφης καλυκώπιδος ἔκγονον εἶναι , αἳ τόδε ναιετάουσιν ὄρος καταειμένον ὕλῃ .
εἰ δέ κεν ἐξείπῃς καὶ ἐπεύξεαι ἄφρονι θυμῷ ἐν φιλότητι μιγῆναι ἐυστεφάνῳ Κυθερείῃ , Ζεύς σε χολωσάμενος βαλέει ψολόεντι κεραυνῷ .
σὺ δὲ φρεσὶ σῇσι νοήσας , ἴσχεο μη δ ὀνόμαινε , θεῶν δ ἐποπίζεο μῆνιν .
ὣς εἰποῦσ ἤιξε πρὸς οὐρανὸν ἠνεμόεντα .
χαῖρε , θεά , Κύπροιο ἐυκτιμένης μεδέουσα ·
σεῦ δ ἐγὼ ἀρξάμενος μεταβήσομαι ἄλλον ἐς ὕμνον .
αἰδοίην , χρυσοστέφανον , καλὴν Ἀφροδίτην ᾁσομαι , ἣ πάσης Κύπρου κρήδεμνα λέλογχεν εἰναλίης , ὅθι μιν Ζεφύρου μένος ὑγρὸν ἀέντος ἤνεικεν κατὰ κῦμα πολυφλοίσβοιο θαλάσσης ἀφρῷ ἔνι μαλακῷ ·
τὴν δὲ χρυσάμπυκες Ὧραι δέξαντ  ἀσπασίως , περὶ δ ἄμβροτα εἵματα ἕσσαν ·
κρατὶ δ ἐπ  ἀθανάτῳ στεφάνην εὔτυκτον ἔθηκαν καλήν , χρυσείην ·
ἐν δὲ τρητοῖσι λοβοῖσιν ἄνθεμ  ὀρειχάλκου χρυσοῖό τε τιμήεντος 0 ·
δειρῇ δ ἀμφ  ἁπαλῇ καὶ στήθεσιν ἀργυφέοισιν ὅρμοισι χρυσέοισιν ἐκόσμεον , οἷσί περ αὐταὶ Ὧραι κοσμείσθην χρυσάμπυκες , ὁππότ ἴοιεν ἐς χορὸν ἱμερόεντα θεῶν καὶ δώματα πατρός .
αὐτὰρ ἐπειδὴ πάντα περὶ χροῒ κόσμον ἔθηκαν , ἦγον ἐς ἀθανάτους ·
οἳ δ ἠσπάζοντο ἰδόντες χερσί τ ἐδεξιόωντο καὶ ἠρήσαντο ἕκαστος εἶναι κουριδίην ἄλοχον καὶ οἴκαδ ἄγεσθαι , εἶδος θαυμάζοντες ἰοστεφάνου Κυθερείης .
χαῖρ  ἑλικοβλέφαρε , γλυκυμείλιχε ·
δὸς δ ἐν ἀγῶνι νίκην τῷδε φέρεσθαι , ἐμὴν δ ἔντυνον ἀοιδήν .
ἀμφὶ Διώνυσον , Σεμέλης ἐρικυδέος υἱόν , μνήσομαι , ὡς ἐφάνη παρὰ θῖν ἁλὸς ἀτρυγέτοιο ἀκτῇ ἔπι προβλῆτι νεηνίῃ ἀνδρὶ ἐοικώς , πρωθήβῃ ·
καλαὶ δὲ περισσείοντο ἔθειραι , κυάνεαι , φᾶρος δὲ περὶ στιβαροῖς ἔχεν ὤμοις πορφύρεον ·
τάχα δ ἄνδρες ἐυσσέλμου ἀπὸ νηὸς ληισταὶ προγένοντο θοῶς ἐπὶ οἴνοπα πόντον , Τυρσηνοί ·
τοὺς δ ἦγε κακὸς μόρος ·
οἳ δὲ ἰδόντες νεῦσαν ἐς ἀλλήλους , τάχα δ ἔκθορον .
αἶψα δ ἑλόντες εἷσαν ἐπὶ σφετέρης νηὸς κεχαρημένοι ἦτορ .
υἱὸν γάρ μιν ἔφαντο διοτρεφέων βασιλήων εἶναι καὶ δεσμοῖς ἔθελον δεῖν ἀργαλέοισι .
τὸν δ οὐκ ἴσχανε δεσμά , λύγοι δ ἀπὸ τηλόσε πῖπτον χειρῶν ἠδὲ ποδῶν ·
ὃ δὲ μειδιάων ἐκάθητο ὄμμασι κυανέοισι ·
κυβερνήτης δὲ νοήσας αὐτίκα οἷς ἑτάροισιν ἐκέκλετο φώνησέν τε ·
δαιμόνιοι , τίνα τόνδε θεὸν δεσμεύεθ  ἑλόντες , καρτερόν ;
οὐ δὲ φέρειν δύναταί μιν νηῦς εὐεργής .
ἢ γὰρ Ζεὺς ὅδε γ ἐστὶν ἢ ἀργυρότοξος Ἀπόλλων ἠὲ Ποσειδάων ·
ἐπεὶ οὐ θνητοῖσι βροτοῖσιν εἴκελος , ἀλλὰ θεοῖς , οἳ Ὀλύμπια δώματ ἔχουσιν 0 1 .
ἀλλ  ἄγετ , αὐτὸν ἀφῶμεν ἐπ ἠπείροιο μελαίνης αὐτίκα ·
μη δ ἐπὶ χεῖρας ἰάλλετε , μή τι χολωθεὶς ὄρσῃ ἔπ ἀργαλέους τ ἀνέμους καὶ λαίλαπα πολλήν .
τὸν δ ἀρχὸς στυγερῷ ἠνίπαπε μύθῳ ·
δαιμόνι , οὖρον ὅρα , ἅμα δ ἱστίον ἕλκεο νηὸς σύμπανθ  ὅπλα λαβών ·
ὅδε δ αὖτ  ἄνδρεσσι μελήσει .
ἔλπομαι , ἢ Αἴγυπτον ἀφίξεται ἢ ὅ γε Κύπρον ἢ ἐς Ὑπερβορέους ἢ ἑκαστέρω 0 ·
ἐς δὲ τελευτὴν ἔκ ποτ ἐρεῖ αὐτοῦ τε φίλους καὶ κτήματα πάντα οὕς τε κασιγνήτους , ἐπεὶ ἡμῖν ἔμβαλε δαίμων .
ὣς εἰπὼν ἱστόν τε καὶ ἱστίον ἕλκετο νηός .
ἔμπνευσεν δ ἄνεμος μέσον ἱστίον ·
ἀμφὶ δ ἄρ  ὅπλα καττάνυσαν ·
τάχα δέ σφιν ἐφαίνετο θαυματὰ ἔργα .
οἶνος μὲν πρώτιστα θοὴν ἀνὰ νῆα μέλαιναν ἡδύποτος κελάρυζ  εὐώδης , ὤρνυτο δ ὀδμὴ ἀμβροσίη ·
ναύτας δὲ τάφος λάβε πάντας ἰδόντας .
αὐτίκα δ ἀκρότατον παρὰ ἱστίον ἐξετανύσθη ἄμπελος ἔνθα καὶ ἔνθα , κατεκρημνῶντο δὲ πολλοὶ βότρυες ·
ἀμφ ἱστὸν δὲ μέλας εἱλίσσετο κισσός , ἄνθεσι τηλεθάων , χαρίεις δ ἐπὶ καρπὸς ὀρώρει ·
πάντες δὲ σκαλμοὶ στεφάνους ἔχον ·
οἳ δὲ ἰδόντες , νῆ  ἤδη τότ ἔπειτα κυβερνήτην ἐκέλευον γῇ πελάαν ·
ὃ δ ἄρα σφι λέων γένετ ἔνδοθι νηὸς δεινὸς ἐπ ἀκροτάτης , μέγα δ ἔβραχεν , ἐν δ ἄρα μέσσῃ ἄρκτον ἐποίησεν λασιαύχενα , σήματα φαίνων ·
ἂν δ ἔστη μεμαυῖα ·
λέων δ ἐπὶ σέλματος ἄκρου δεινὸν ὑπόδρα ἰδών ·
οἳ δ ἐς πρύμνην ἐφόβηθεν , ἀμφὶ κυβερνήτην δὲ σαόφρονα θυμὸν ἔχοντα ἔσταν ἄρ ἐκπληγέντες ·
ὃ δ ἐξαπίνης ἐπορούσας ἀρχὸν ἕλ , οἳ δὲ θύραζε κακὸν μόρον ἐξαλύοντες πάντες ὁμῶς πήδησαν , ἐπεὶ ἴδον , εἰς ἅλα δῖαν , δελφῖνες δ ἐγένοντο ·
κυβερνήτην δ ἐλεήσας ἔσχεθε καί μιν ἔθηκε πανόλβιον εἶπέ τε μῦθον ·
θάρσει ,  δῖε κάτωρ  , τῷ ἐμῷ κεχαρισμένε θυμῷ ·
εἰμὶ δ ἐγὼ Διόνυσος ἐρίβρομος , ὃν τέκε μήτηρ Καδμηὶς Σεμέλη Διὸς ἐν φιλότητι μιγεῖσα .
χαῖρε , τέκος Σεμέλης εὐώπιδος ·
οὐδέ πη ἔστι σεῖό γε ληθόμενον γλυκερὴν κοσμῆσαι ἀοιδήν .
ἆρες ὑπερμενέτα , βρισάρματε , χρυσεοπήληξ , ὀβριμόθυμε , φέρασπι , πολισσόε , χαλκοκορυστά , καρτερόχειρ , ἀμόγητε , δορισθενές , ἕρκος Ὀλύμπου , Νίκης εὐπολέμοιο πάτερ , συναρωγὲ Θέμιστος , ἀντιβίοισι τύραννε , δικαιοτάτων ἀγὲ φωτῶν , ἠνορέης σκηπτοῦχε , πυραυγέα κύκλον ἑλίσσων αἰθέρος ἑπταπόροις ἐνὶ τείρεσιν , ἔνθα σε πῶλοι ζαφλεγέες τριτάτης ὑπὲρ ἄντυγος αἰὲν ἔχουσι ·
κλῦθι , βροτῶν ἐπίκουρε , δοτὴρ εὐθαρσέος ἥβης , πρηὺ καταστίλβων σέλας ὑψόθεν ἐς βιότητα ἡμετέρην καὶ κάρτος ἀρήιον , ὥς κε δυναίμην σεύασθαι κακότητα πικρὴν ἀπ ἐμοῖο καρήνου , καὶ ψυχῆς ἀπατηλὸν ὑπογνάμψαι φρεσὶν ὁρμήν , θυμοῦ αὖ μένος ὀξὺ κατισχέμεν , ὅς μ ἐρέθῃσι φυλόπιδος κρυερῆς ἐπιβαινέμεν ·
ἀλλὰ σὺ θάρσος δός , μάκαρ , εἰρήνης τε μένειν ἐν ἀπήμοσι θεσμοῖς δυσμενέων προφυγόντα μόθον Κῆράς τε βιαίους .
ἄρτεμιν ὕμνει , Μοῦσα , κασιγνήτην Ἑκάτοιο .
παρθένον ἰοχέαιραν , ὁμότροφον Ἀπόλλωνος , ἥθ ἵππους ἄρσασα βαθυσχοίνοιο Μέλητος ῥίμφα διὰ Σμύρνης παγχρύσεον ἅρμα διώκει ἐς Κλάρον ἀμπελόεσσαν , ὅθ ἀργυρότοξος Ἀπόλλων ἧσται μιμνάζων ἑκατηβόλον ἰοχέαιραν .
καὶ σὺ μὲν οὕτω χαῖρε θεαί θ ἅμα πᾶσαι ἀοιδῇ ·
αὐτὰρ ἐγώ σε πρῶτα καὶ ἐκ σέθεν ἄρχομ ἀείδειν , σεῦ δ ἐγὼ ἀρξάμενος μεταβήσομαι ἄλλον ἐς ὕμνον .
κυπρογενῆ Κυθέρειαν ἀείσομαι , ἥτε βροτοῖσι μείλιχα δῶρα δίδωσιν , ἐφ ἱμερτῷ δὲ προσώπῳ αἰεὶ μειδιάει καὶ ἐφ ἱμερτὸν θέει ἄνθος .
χαῖρε , θεά , Σαλαμῖνος ἐυκτιμένης μεδέουσα εἰναλίης τε Κύπρου ·
δὸς δ ἱμερόεσσαν ἀοιδήν .
παλλάδ Ἀθηναίην ἐρυσίπτολιν ἄρχομ ἀείδειν , δεινήν , ᾗ σὺν Ἄρηι μέλει πολεμήια ἔργα περθόμεναί τε πόληες ἀϋτή τε πτόλεμοί τε , καί τ ἐρρύσατο λαὸν ἰόντα τε νισσόμενόν τε .
χαῖρε , θεά , δὸς δ ἄμμι τύχην εὐδαιμονίην τε .
ἥρην ἀείδω χρυσόθρονον , ἣν τέκε Ῥείη , ἀθανάτων βασίλειαν , ὑπείροχον εἶδος ἔχουσαν , Ζην ?
̀ς ἐριγδούποιο κασιγνήτην ἄλοχόν τε , κυδρήν , ἣν πάντες μάκαρες κατὰ μακρὸν Ὄλυμπον ἁζόμενοι τίουσιν ὁμῶς Διὶ τερπικεραύνῳ .
δημήτηρ  ἠύκομον , σεμνὴν θεάν , ἄρχομ ἀείδειν , αὐτὴν καὶ κούρην , περικαλλέα Περσεφόνειαν .
χαῖρε , θεά , καὶ τήνδε σάου πόλιν ·
ἄρχε δ ἀοιδῆς .
μητέρα μοι πάντων τε θεῶν πάντων τ ἀνθρώπων ὕμνει , Μοῦσα λίγεια , Διὸς θυγάτηρ μεγάλοιο , ᾗ κροτάλων τυπάνων τ ἰαχὴ σύν τε βρόμος αὐλῶν εὔαδεν ἠδὲ λύκων κλαγγὴ χαροπῶν τε λεόντων οὔρεά τ ἠχήεντα καὶ ὑλήεντες ἔναυλοι .
καὶ σὺ μὲν οὕτω χαῖρε θεαί θ ἅμα πᾶσαι ἀοιδῇ .
ἡρακλέα , Διὸς υἱόν , ἀείσομαι , ὃν μέγ ἄριστον γείνατ ἐπιχθονίων Θήβῃς ἔνι καλλιχόροισιν Ἀλκμήνη μιχθεῖσα κελαινεφέι Κρονίωνι ·
ὃς πρὶν μὲν κατὰ γαῖαν ἀθέσφατον ἠδὲ θάλασσαν πλαζόμενος πομπῇσιν ὕπ Εὐρυσθῆος ἄνακτος πολλὰ μὲν αὐτὸς ἔρεξεν ἀτάσθαλα , πολλὰ δ ἀνέτλη ·
νῦν δ ἤδη κατὰ καλὸν ἕδος νιφόεντος Ὀλύμπου ναίει τερπόμενος καὶ ἔχει καλλίσφυρον Ἥβην .
χαῖρε , ἄναξ , Διὸς υἱέ ·
δίδου δ ἀρετήν τε καὶ ὄλβον .
ἰητῆρα νόσων Ἀσκληπιὸν ἄρχομ ἀείδειν , υἱὸν Ἀπόλλωνος , τὸν ἐγείνατο δῖα Κορωνὶς Δωτίῳ ἐν πεδίῳ , κούρη Φλεγύου βασιλῆος , χάρμα μέγ ἀνθρώποισι , κακῶν θελκτῆρ ὀδυνάων .
καὶ σὺ μὲν οὕτω χαῖρε , ἄναξ ·
λίτομαι δέ σ ἀοιδῇ .
κάστορα καὶ Πολυδεύκἐ ἀείσεο , Μοῦσα λίγεια , Τυνδαρίδας , οἳ Ζηνὸς Ὀλυμπίου ἐξεγένοντο ·
τοὺς ὑπὸ Τηϋγέτου κορυφῇς τέκε πότνια Λήδη λάθρη ὑποδμηθεῖσα κελαινεφέι Κρονίωνι .
χαίρετε , Τυνδαρίδαι , ταχέων ἐπιβήτορες ἵππων .
ἑρμῆν ἀείδω Κυλλήνιον , Ἀργειφόντην , Κυλλήνης μεδέοντα καὶ Ἀρκαδίης πολυμήλου , ἄγγελον ἀθανάτων ἐριούνιον , ὃν τέκε Μαῖα , Ατλαντος θυγάτηρ , Διὸς ἐν φιλότητι μιγεῖσα , αἰδοίη ·
μακάρων δὲ θεῶν ἀλέεινεν ὅμιλον , ἄντρῳ ναιετάουσα παλισκίῳ ·
ἔνθα Κρονίων νύμφῃ ἐυπλοκάμῳ μισγέσκετο νυκτὸς ἀμολγῷ , εὖτε κατὰ γλυκὺς ὕπνος ἔχοι λευκώλενον Ἥρην ·
λάνθανε δ ἀθανάτους τε θεοὺς θνητούς τ ἀνθρώπους .
καὶ σὺ μὲν οὕτω χαῖρε , Διὸς καὶ Μαιάδος υἱέ ·
ἑρμῆ χαριδῶτα , διάκτορε , δῶτορ ἐάων . 0
ἀμφί μοι Ἑρμείαο φίλον γόνον ἔννεπε , Μοῦσα , αἰγιπόδην , δικέρωτα , φιλόκροτον , ὅστ ἀνὰ πίση δενδρήεντ  ἄμυδις φοιτᾷ χορογηθέσι νύμφαις , αἵ τε κατ αἰγίλιπος πέτρης στείβουσι κάρηνα Πᾶν  ἀνακεκλόμεναι , νόμιον θεόν , ἀγλαέθειρον , αὐχμήενθ , ὃς πάντα λόφον νιφόεντα λέλογχε καὶ κορυφὰς ὀρέων καὶ πετρήεντα κάρηνα .
φοιτᾷ δ ἔνθα καὶ ἔνθα διὰ ῥωπήια πυκνά , ἄλλοτε μὲν ῥείθροισιν ἐφελκόμενος μαλακοῖσιν , ἄλλοτε δ αὖ πέτρῃσιν ἐν ἠλιβάτοισι διοιχνεῖ , ἀκροτάτην κορυφὴν μηλοσκόπον εἰσαναβαίνων .
πολλάκι δ ἀργινόεντα διέδραμεν οὔρεα μακρά , πολλάκι δ ἐν κνημοῖσι διήλασε θῆρας ἐναίρων , ὀξέα δερκόμενος ·
τότε δ ἕσπερος ἔκλαγεν οἶον ἄγρης ἐξανιών , δονάκων ὕπο μοῦσαν ἀθύρων νήδυμον ·
οὐκ ἂν τόν γε παραδράμοι ἐν μελέεσσιν ὄρνις , ἥτ ἔαρος πολυανθέος ἐν πετάλοισι θρῆνον ἐπιπροχέουσ  ἀχέει μελίγηρυν ἀοιδήν .
σὺν δέ σφιν τότε Νύμφαι ὀρεστιάδες λιγύμολποι φοιτῶσαι πύκα ποσσὶν ἐπὶ κρήνῃ μελανύδρῳ μέλπονται ·
κορυφὴν δὲ περιστένει οὔρεος Ἠχώ ·
δαίμων δ ἔνθα καὶ ἔνθα χορῶν , τοτὲ δ ἐς μέσον ἕρπων , πυκνὰ ποσὶν διέπει , λαῖφος δ ἐπὶ νῶτα δαφοινὸν λυγκὸς ἔχει , λιγυρῇσιν ἀγαλλόμενος φρένα μολπαῖς ἐν μαλακῷ λειμῶνι , τόθι κρόκος ἠδ ὑάκινθος εὐώδης θαλέθων καταμίσγεται ἄκριτα ποίῃ .
ὑμνεῦσιν δὲ θεοὺς μάκαρας καὶ μακρὸν Ὄλυμπον ·
οἷόν θ Ἑρμείην ἐριούνιον ἔξοχον ἄλλων ἔννεπον , ὡς ὅ γ ἅπασι θεοῖς θοὸς ἄγγελός ἐστι , καί ῥ ὅ γ ἐς Ἀρκαδίην πολυπίδακα , μητέρα μήλων , ἐξίκετ , ἔνθα τέ οἱ τέμενος Κυλληνίου ἐστίν .
ἔνθ  ὅ γε καὶ θεὸς ὢν ψαφαρότριχα μῆλ ἐνόμευεν ἀνδρὶ πάρα θνητῷ θάλε γὰρ πόθος ὑγρὸς ἐπελθὼν νύμφῃ ἐυπλοκάμῳ Δρύοπος φιλότητι μιγῆναι ·
ἐκ δ ἐτέλεσσε γάμον θαλερόν .
τέκε δ ἐν μεγάροισιν Ἑρμείῃ φίλον υἱόν , ἄφαρ τερατωπὸν ἰδέσθαι , αἰγιπόδην , δικέρωτα , φιλόκροτον , ἡδυγέλωτα ·
φεῦγε δ ἀναΐξασα , λίπεν δ ἄρα παῖδα τιθήνη δεῖσε γάρ , ὡς ἴδεν ὄψιν ἀμείλιχον , ἠυγένειον .
τὸν δ αἶψ  Ἑρμείας ἐριούνιος εἰς χέρα θῆκε δεξάμενος , χαῖρεν δὲ νόῳ περιώσια δαίμων .
ῥίμφα δ ἐς ἀθανάτων ἕδρας κίε παῖδα καλύψας δέρμασιν ἐν πυκινοῖσιν ὀρεσκῴοιο λαγωοῦ πὰρ δὲ Ζηνὶ κάθιζε καὶ ἄλλοις ἀθανάτοισι , δεῖξε δὲ κοῦρον ἑόν ·
πάντες δ ἄρα θυμὸν ἔτερφθεν ἀθάνατοι , περίαλλα δ ὁ Βάκχειος Διόνυσος 0 ·
πᾶνα δέ μιν καλέεσκον , ὅτι φρένα πᾶσιν ἔτερψε .
καὶ σὺ μὲν οὕτω χαῖρε , ἄναξ , ἵλαμαι δέ σ ἀοιδῇ αὐτὰρ ἐγὼ καὶ σεῖο καὶ ἄλλης μνήσομ ἀοιδῆς .
ἥφαιστον κλυτόμητιν ἀείσεο , Μοῦσα λίγεια , ὃς μετ Ἀθηναίης γλαυκώπιδος ἀγλαὰ ἔργα ἀνθρώπους ἐδίδαξεν ἐπὶ χθονός , οἳ τὸ πάρος περ ἄντροις ναιετάασκον ἐν οὔρεσιν , ἠύτε θῆρες 0 .
νῦν δὲ δι Ἥφαιστον κλυτοτέχνην ἔργα δαέντες ῥηιδίως αἰῶνα τελεσφόρον εἰς ἐνιαυτὸν εὔκηλοι διάγουσιν ἐνὶ σφετέροισι δόμοισιν .
ἀλλ ἵληθ , Ἥφαιστε ·
φοῖβε , σὲ μὲν καὶ κύκνος ὑπὸ πτερύγων λίγ ἀείδει , ὄχθῃ ἐπιθρώσκων ποταμὸν πάρα δινήεντα , Πηνειόν ·
σὲ δ ἀοιδὸς ἔχων φόρμιγγα λίγειαν ἡδυεπὴς πρῶτόν τε καὶ ὕστατον αἰὲν ἀείδει .
καὶ σὺ μὲν οὕτω χαῖρε , ἄναξ , ἵλαμαι δέ σ ἀοιδῇ .
ἀμφὶ Ποσειδάωνα , μέγαν θεόν , ἄρχομ ἀείδειν , γαίης κινητῆρα καὶ ἀτρυγέτοιο θαλάσσης , πόντιον , ὅσθ Ἑλικῶνα καὶ εὐρείας ἔχει Αἰγάς .
διχθά τοι , Ἐννοσίγαιε , θεοὶ τιμὴν ἐδάσαντο , ἵππων τε δμητῆρ ἔμεναι σωτῆρά τε νηῶν .
χαῖρε , Ποσείδαον γαιήοχε , κυανοχαῖτα , καί , μάκαρ , εὐμενὲς ἦτορ ἔχων πλώουσιν ἄρηγε .
ζῆνα θεῶν τὸν ἄριστον ἀείσομαι ἠδὲ μέγιστον , εὐρύοπα , κρείοντα , τελεσφόρον , ὅστε Θέμιστι ἐγκλιδὸν ἑζομένῃ πυκινοὺς ὀάρους ὀαρίζει .
ἵληθ , εὐρύοπα Κρονίδη , κύδιστε μέγιστε .
ἑστίη , ἥτε ἄνακτος Ἀπόλλωνος ἑκάτοιο Πυθοῖ ἐν ἠγαθέῃ ἱερὸν δόμον ἀμφιπολεύεις , αἰεὶ σῶν πλοκάμων ἀπολείβεται ὑγρὸν ἔλαιον ·
ἔρχεο τόνδ ἀνὰ οἶκον , ἕν ἔρχεο θυμὸν ἔχουσα σὺν Διὶ μητιόεντι ·
χάριν δ ἅμ ὄπασσον ἀοιδῇ .
μουσάων ἄρχωμαι Ἀπόλλωνός τε Διός τε ·
ἐκ γὰρ Μουσάων καὶ ἑκηβόλου Ἀπόλλωνος ἄνδρες ἀοιδοὶ ἔασιν ἐπὶ χθονὶ καὶ κιθαρισταί , ἐκ δὲ Διὸς βασιλῆες 0 ·
ὃ δ ὄλβιος , ὅν τινα Μοῦσαι φίλωνται 0 ·
γλυκερή οἱ ἀπὸ στόματος ῥέει αὐδή .
χαίρετε , τέκνα Διός , καὶ ἐμὴν τιμήσατ ἀοιδήν ·
αὐτὰρ ἐγὼν ὑμέων τε καὶ ἄλλης μνήσομ ἀοιδῆς .
κισσοκόμην Διόνυσον ἐρίβρομον ἄρχομ ἀείδειν , Ζηνὸς καὶ Σεμέλης ἐρικυδέος ἀγλαὸν υἱόν , ὃν τρέφον ἠύκομοι Νύμφαι παρὰ πατρὸς ἄνακτος δεξάμεναι κόλποισι καὶ ἐνδυκέως ἀτίταλλον Νύσης ἐν γυάλοις ·
ὃ δ ἀέξετο πατρὸς ἕκητι ἄντρῳ ἐν εὐώδει μεταρίθμιος ἀθανάτοισιν .
αὐτὰρ ἐπειδὴ τόνδε θεαὶ πολύυμνον ἔθρεψαν , δὴ τότε φοιτίζεσκε καθ ὑλήεντας ἐναύλους , κισσῷ καὶ δάφνῃ πεπυκασμένος ·
αἳ δ ἅμ ἕποντο Νύμφαι , ὃ δ ἐξηγεῖτο ·
βρόμος δ ἔχεν ἄσπετον ὕλην .
καὶ σὺ μὲν οὕτω χαῖρε , πολυστάφυλ ὦ Διόνυσε ·
δὸς δ ἡμᾶς χαίροντας ἐς ὥρας αὖτις ἱκέσθαι , ἐκ δ αὖθ ὡράων εἰς τοὺς πολλοὺς ἐνιαυτούς .
ἄρτεμιν ἀείδω χρυσηλάκατον , κελαδεινήν , παρθένον αἰδοίην , ἐλαφηβόλον , ἰοχέαιραν , αὐτοκασιγνήτην χρυσαόρου Ἀπόλλωνος , ἣ κατ ὄρη σκιόεντα καὶ ἄκριας ἠνεμοέσσας ἄγρῃ τερπομένη παγχρύσεα τόξα τιταίνει πέμπουσα στονόεντα βέλη ·
τρομέει δὲ κάρηνα ὑψηλῶν ὀρέων , ἰάχει δ ἔπι δάσκιος ὕλη δεινὸν ὑπὸ κλαγγῆς θηρῶν , φρίσσει δέ τε γαῖα πόντος τ ἰχθυόεις ·
ἣ δ ἄλκιμον ἦτορ ἔχουσα πάντη ἐπιστρέφεται θηρῶν ὀλέκουσα γενέθλην .
αὐτὰρ ἐπὴν τερφθῇ θηροσκόπος ἰοχέαιρα , εὐφρήνῃ δὲ νόον , χαλάσασ  εὐκαμπέα τόξα ἔρχεται ἐς μέγα δῶμα κασιγνήτοιο φίλοιο , Φοίβου Ἀπόλλωνος , Δελφῶν ἐς πίονα δῆμον , Μουσῶν καὶ Χαρίτων καλὸν χορὸν ἀρτυνέουσα .
ἔνθα κατακρεμάσασα παλίντονα τόξα καὶ ἰοὺς ἡγεῖται χαρίεντα περὶ χροῒ κόσμον ἔχουσα , ἐξάρχουσα χορούς ·
αἳ δ ἀμβροσίην ὄπ ἰεῖσαι ὑμνεῦσιν Λητὼ καλλίσφυρον , ὡς τέκε παῖδας ἀθανάτων βουλῇ τε καὶ ἔργμασιν ἔξοχ ἀρίστους .
χαίρετε , τέκνα Διὸς καὶ Λητοῦς ἠυκόμοιο ·
παλλάδ  Ἀθηναίην , κυδρὴν θεόν , ἄρχομ ἀείδειν γλαυκῶπιν , πολύμητιν , ἀμείλιχον ἦτορ ἔχουσαν , παρθένον αἰδοίην , ἐρυσίπτολιν , ἀλκήεσσαν , Τριτογενῆ , τὴν αὐτὸς ἐγείνατο μητίετα Ζεὺς σεμνῆς ἐκ κεφαλῆς , πολεμήια τεύχε ἔχουσαν , χρύσεα , παμφανόωντα ·
σέβας δ ἔχε πάντας ὁρῶντας ἀθανάτους ·
ἣ δὲ πρόσθεν Διὸς αἰγιόχοιο ἐσσυμένως ὤρουσεν ἀπ ἀθανάτοιο καρήνου , σείσασ  ὀξὺν ἄκοντα ·
μέγας δ ἐλελίζετ  Ὄλυμπος δεινὸν ὑπὸ βρίμης γλαυκώπιδος ·
ἀμφὶ δὲ γαῖα σμερδαλέον ἰάχησεν ·
ἐκινήθη δ ἄρα πόντος , κύμασι πορφυρέοισι κυκώμενος ·
ἔκχυτο δ ἅλμη ἐξαπίνης ·
στῆσεν δ Ὑπερίονος ἀγλαὸς υἱὸς ἵππους ὠκύποδας δηρὸν χρόνον , εἰσότε κούρη εἵλετ  ἀπ ἀθανάτων ὤμων θεοείκελα τεύχη Παλλὰς Ἀθηναίη ·
γήθησε δὲ μητίετα Ζεύς .
καὶ σὺ μὲν οὕτω χαῖρε , Διὸς τέκος αἰγιόχοιο ·
ἑστίη , ἣ πάντων ἐν δώμασιν ὑψηλοῖσιν ἀθανάτων τε θεῶν χαμαὶ ἐρχομένων τ ἀνθρώπων ἕδρην ἀίδιον ἔλαχες , πρεσβηίδα τιμήν , καλὸν ἔχουσα γέρας καὶ τίμιον ·
οὐ γὰρ ἄτερ σοῦ εἰλαπίναι θνητοῖσιν , ἵν οὐ πρώτῃ πυμάτῃ τε Ἑστίῃ ἀρχόμενος σπένδει μελιηδέα οἶνον 0 ·
καὶ σύ μοι , Ἀργειφόντα , Διὸς καὶ Μαιάδος υἱέ , ἄγγελε τῶν μακάρων , χρυσόρραπι , δῶτορ ἐάων , ἵλαος ὢν ἐπάρηγε σὺν αἰδοίῃ τε φίλῃ τε .
5ναίετε δώματα καλά , φίλα φρεσὶν ἀλλήλοισιν εἰδότες ·
ἀμφότεροι γὰρ ἐπιχθονίων ἀνθρώπων εἰδότες ἔργματα καλὰ νόῳ θ ἕσπεσθε καὶ ἥβῃ .
χαῖρε , Κρόνου θύγατερ , σύ τε καὶ χρυσόρραπις Ἑρμῆς ·
γαῖαν παμμήτειραν ἀείσομαι , ἠυθέμεθλον , πρεσβίστην , ἣ φέρβει ἐπὶ χθονὶ πάνθ ὁπόσ ἐστίν , ἠμὲν ὅσα χθόνα δῖαν ἐπέρχεται ἠδ ὅσα πόντον ἠδ ὅσα πωτῶνται , τάδε φέρβεται ἐκ σέθεν ὄλβου .
ἐκ σέο δ εὔπαιδές τε καὶ εὔκαρποι τελέθουσι , πότνια , σεῦ δ ἔχεται δοῦναι βίον ἠδ ἀφελέσθαι θνητοῖς ἀνθρώποισιν ·
ὃ δ ὄλβιος , ὅν κε σὺ θυμῷ πρόφρων τιμήσῃς 0 ·
τῷ τ ἄφθονα πάντα πάρεστι .
βρίθει μέν σφιν ἄρουρα φερέσβιος ἠδὲ κατ ἀγροὺς κτήνεσιν εὐθηνεῖ , οἶκος δ ἐμπίπλαται ἐσθλῶν ·
αὐτοὶ δ εὐνομίῃσι πόλιν κάτα καλλιγύναικα κοιρανέουσ , ὄλβος δὲ πολὺς καὶ πλοῦτος ὀπηδεῖ ·
παῖδες δ εὐφροσύνῃ νεοθηλέι κυδιόωσι παρθενικαί τε χοροῖς πολυανθέσιν εὔφρονι θυμῷ παίζουσαι σκαίρουσι κατ ἄνθεα μαλθακὰ ποίης , οὕς κε σὺ τιμήσῃς , σεμνὴ θεά , ἄφθονε δαῖμον .
χαῖρε , θεῶν μήτηρ , ἄλοχ Οὐρανοῦ ἀστερόεντος , πρόφρων δ ἀντ ᾠδῆς βίοτον θυμήρε ὄπαζε ·
ἥλιον ὑμνεῖν αὖτε Διὸς τέκος ἄρχεο Μοῦσα , Καλλιόπη , φαέθοντα , τὸν Εὐρυφάεσσα βοῶπις γείνατο Γαίης παιδὶ καὶ Οὐρανοῦ ἀστερόεντος ·
γῆμε γὰρ Εὐρυφάεσσαν ἀγακλειτὴν Ὑπερίων , αὐτοκασιγνήτην , ἥ οἱ τέκε κάλλιμα τέκνα , Ἠῶ τε ῥοδόπηχυν ἐυπλόκαμόν τε Σελήνην Ἠέλιόν τ ἀκάμαντ , ἐπιείκελον ἀθανάτοισιν , ὃς φαίνει θνητοῖσι καὶ ἀθανάτοισι θεοῖσιν ἵπποις ἐμβεβαώς ·
σμερδνὸν δ ὅ γε δέρκεται ὄσσοις χρυσέης ἐκ κόρυθος ·
λαμπραὶ δ ἀκτῖνες ἀπ αὐτοῦ αἰγλῆεν στίλβουσι παρὰ κροτάφων δέ τ ἔθειραι λαμπραὶ ἀπὸ κρατὸς χαρίεν κατέχουσι πρόσωπον τηλαυγές ·
καλὸν δὲ περὶ χροῒ λάμπεται ἔσθος λεπτουργές , πνοιῇ ἀνέμων ·
ὕπο δ ἄρσενες ἵπποι 0 .
ἔνθ ἄρ ὅ γε στήσας χρυσόζυγον ἅρμα καὶ ἵππους ,  αὐτόθι παύεται ἄκρου ἐπ οὐρανοῦ , εἰσόκεν αὖτις  θεσπέσιος πέμπῃσι δι οὐρανοῦ Ὠκεανόνδε .
χαῖρε , ἄναξ , πρόφρων δὲ βίον θυμήρε ὄπαζε .